16.6.2012 Jurnalul Oficial al Uniunii Europene L 156/39 REGULAMENTUL DE PUNERE ÎN APLICARE (UE) NR. 511/2012 AL COMISIEI din 15 iunie 2012 privind notificările referitoare la organizațiile de producători şi organizațiile interprofesionale, precum și la negocierile și relațiile contractuale, prevăzute în Regulamentul (CE) nr. 1234/2007 pentru sectorul laptelui și al produselor lactate COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole şi privind dispoziţii specifice referitoare la anumite produse agricole („Regulamentul unic OCP”) (!), în special articolul 126€ alineatul (2) literele (b) și (c) și articolul 185f alineatul (6), întrucât: (1) Partea II titlul II capitolul II secțiunea IIA din Regula- mentul (CE) nr. 1234/2007, introdusă prin Regulamentul (UE) nr. 261/2012 al Parlamentului European şi al Consiliului (), cuprinde norme privind organizațiile de producători  şi organizațiile interprofesionale  din sectorul laptelui și al produselor lactate. (2) Articolele 126a şi 126b din Regulamentul (CE) nr. 1234/2007 stabilesc norme privind recunoașterea orga- nizaţiilor de producători şi a asociațiilor acestora, precum şi a organizațiilor interprofesionale. În conformitate cu aceste articole, statele membre trebuie să transmită Comisiei notificări cu privire la deciziile de acordare, respingere sau retragere a recunoaşterii. Pentru pregătirea rapoartelor către Consiliu şi Parlamentul European, în conformitate cu articolul 184 alineatul (9) din Regula- mentul (CE) nr. 1234/2007, sunt necesare informații privind numărul de entităţi recunoscute, privind dimen- siunea lor din punctul de vedere al volumelor de lapte crud produse de către producătorii membri și, dacă este cazul, privind motivele pentru respingerea sau retragerea recunoaşterii. (3) Articolul 126c din Regulamentul (CE) nr. 1234/2007 stabileşte norme privind negocierile contractelor pentru livrarea de lapte crud. În temeiul articolului respectiv, notificările trebuie efectuate de către organizațiile de producători și de către statele membre. (4)  Articolul 126d din Regulamentul (CE) nr. 1234/2007 prevede că statele membre trebuie să notifice Comisiei normele pe care le-au adoptat pentru reglementarea ofertei de brânzeturi cu denumire de origine protejată sau indicație geografică protejată. (5)  În temeiul articolului 185f din Regulamentul (CE) nr. 1234/2007, statele membre care decid că orice livrare de lapte crud pe teritoriul lor, efectuată de un agricultor către un prelucrător de lapte crud, trebuie să facă obiectul unui contract scris între părți și|sau decid că primii () JO L 299, 16.11.2007, p. 1. () JO L 94, 30.3.2012, p. 38. cumpărători trebuie să facă o ofertă scrisă pentru un contract de livrare a laptelui crud de către agricultori trebuie să notifice Comisia în legătură cu normele pe care le-au adoptat cu privire la relațiile contractuale. (6)  Este necesar să se stabilească norme uniforme privind conținutul acestor notificări și data până la care trebuie prezentate notificările. (7) Măsurile prevăzute de prezentul regulament sunt conforme cu avizul Comitetului de gestionare a orga- nizării comune a pieţelor agricole, ADOPTĂ PREZENTUL REGULAMENT: Articolul 1 1.  Până cel târziu la data de 31 martie a fiecărui an, în ceea ce priveşte deciziile luate în cursul anului calendaristic precedent, statele membre notifică Comisiei, în conformitate cu articolul 126a alineatul (4) litera (d) și articolul 126b alineatul (3) litera (e) din Regulamentul (CE) nr. 1234/2007, următoarele: (a) numărul de organizații de producători, de asociații ale orga- nizațiilor de producători recunoscute, denumite  în continuare „asociaţii”, și de organizații interprofesionale cărora le-au acordat recunoaşterea, şi, acolo unde este cazul, volumele comercializabile de lapte crud produse anual de către organizațiile de producători şi de către asociații; (b) numărul cererilor de recunoaştere depuse de organizațiile de producători, de asociații și de organizațiile interprofesionale pe care le-au respins și un rezumat al motivelor pentru această respingere; () numărul organizațiilor de producători recunoscute, al asociațiilor și al organizațiilor interprofesionale cărora le- au retras recunoaşterea și un rezumat al motivelor pentru această retragere. 2.  În cazul în care o notificare menționată la alineatul (1) litera (a) vizează o organizație de producători sau o asociaţie transnațională, notificarea indică, după caz, volumele comercia- lizabile de lapte crud produse anual de către membri, per stat membru. Articolul 2 l. Notificările privind volumele de lapte crud care fac obiectul negocierilor contractuale menționate la articolul 126c alineatul (2) litera (f) din Regulamentul (CE) nr. 1234/2007 se transmit autorităților competente ale statului membru sau ale statelor membre (a) în care se obţine producţia de lapte crud și (b) în care are loc livrarea către un prelucrător sau colector (dacă cele două locații diferă).